## Odluka o općinskim porezima Općine Pićan

### NN 3/2002 (11.1.2002.), Odluka o općinskim porezima Općine Pićan

# OPĆINA PIĆAN

117

Na teme­­­lju članka 30. Zakona o financira­­­nju jedinica lokalne
samouprave i uprave (»Narodne novine« broj 117/93., 69/97., 33/00., 73/00.,
127/00., 59/01.) i članka 18. Statuta Općine Pićan (»Službene novine Općine
Pićan«, broj 07/01.), Općinsko vijeće Općine Pićan na sjednici 21. prosinca
2001. godine, donijelo je

## ODLUKU

O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se vrste općinskih poreza, visina stopa, odnosno visina
općinskih poreza, oslobođe­­­nje od plaća­­­nja pojedinog poreza, te način
obračuna i plaća­­­nja u skladu sa Zakonom o financira­­­nju jedinica lokalne
samouprave i uprave.

II. VRSTE POREZA

Članak 2.

U Općini Pićan uvode se s­­­ljedeći porezi:

1. Prirez porezu na dohodak,

2. Porez na potroš­­­nju,

3. Porez na kuće za odmor,

4. Porez na tvrtku ili naziv.

1. Prirez porezu na dohodak

Članak 3.

Prirez porezu na dohodak plaća se po stopi od 2%.

Članak 4.

Osnovica prireza porezu na dohodak iz prethodnog članka ove Odluke je
porez na dohodak ostvaren od obveznika čije je prebivalište ili uobičajeno
boravište na području Općine Pićan.

Članak 5.

Prirez porezu na dohodak obavezan je obračunavati, obustaviti i na
propisani uplatni račun uplatiti poslodavac istodobno s isplatom dohotka.

2. Porez na potroš­­­nju

Članak 6.

Porez na potroš­­­nju plaća se na potroš­­­nju alkoholnih i bez­alkoholnih
pića i piva po stopi od 3%.

Članak 7.

Obveznik poreza na
potroš­­­nju iz prethodnog članka ove odluke je svaka pravna i fizička osoba
koja pruža ugostite­­­ljske usluge.

Članak 8.

Osnovica poreza na
potroš­­­nju je prodajna cijena pića po kojoj se piće prodaje u ugostite­­­ljskim
objektima bez poreza na dodanu vrijednost.

Članak 9.

Porez na potroš­­­nju alkoholnih i bezalkoholnih pića i piva obveznik
poreza obračunava i plaća sukladno rokovima koji se određuju za obračun i plaća­­­nje
poreza na dodanu vrijednost.

Obračunati porez iskazuje se u evidencijama propisanim za obračun poreza
na dodanu vrijednost.

3. Porez na kuće za odmor

Članak 10.

Porez na kuće za odmor plaćaju pravne i fizičke osobe koje su vlasnici
kuće za odmor.

Članak 11.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarske zgrade koje služe za smještaj
po­­­ljoprivrednih strojeva, oruđa i drugog pribora.

Članak 12.

Porez na kuće za odmor plaća se u visini 10 kn/m˛ korisne površine kuće
za odmor, godiš­­­nje.

Članak 13.

Porez na kuće za
odmor ne plaća se na kuće u kojima vlasnici imaju prebivalište i na kuće koje
se ne mogu koristiti zbog starosti i trošnosti.

Članak 14.

Obveznici poreza na kuće za odmor moraju nadležnom poreznom tijelu
dostaviti podatke o kućama za odmor koji se odnose na mjesto gdje se nalaze ti
objekti, te korisnu površinu objekta.

Podatke iz stavka 1. ovog članka obveznici trebaju dostaviti do 31.
ožujka godine za koju se utvrđuje porez na kuće za odmor.

Porez na kuće za odmor plaća se u roku 15 dana od dana dostave rješe­­­nja
o razrezu toga poreza.

4. Porez na tvrtku ili naziv

Članak 15.

Porez na tvrtku ili naziv plaćaju godiš­­­nje pravne i fizičke osobe
koje su obveznici poreza na dobit ili poreza na dohodak i re­gistrirane su za
obav­­­lja­­­nje djelatnosti.

Tvrtkom ili nazivom smatra se ime, odnosno naziv pravne ili fizičke
osobe pod kojim trgovačko društvo ili obrtnička rad­­­nja posluje, odnosno pod
kojim je re­gistrirana u Trgovačkom sudu ili upisana u imenik obrtnika.

Porez iz stavka 1. ovog članka plaća se u s­­­ljedećem godiš­­­njem
iznosu i to:

1.
Pravne osobe koje se u smislu odredbi Zakona

    o računovodstvu klasificiraju kao velike         2.000,00 kuna

2.
Pravne osobe koje se u smislu odredbi Zakona

    o računovodstvu klasificiraju kao sred­­­nje       1.400,00 kuna

3.
Pravne osobe koje se u smislu odredbi Zakona

    o računovodstvu klasificiraju kao male              500,00 kuna

4.
Fizičke osobe – obrtnici, koji obav­­­ljaju djelatnost:

    – slobodna zanima­­­nja

    (agencije, odvjetnici, javni bi­­­lježnici,

    arhitekti, liječnici)                                             500,00 kuna

    – ugostite­­­ljstva, trgovine                                   500,00 kuna

    – ostale proizvodne i uslužne djelatnosti            500,00 kuna

    – specijalizirane rad­­­nje za izradu i
prodaju

    autohtonih – domaćih i unikatnih predmeta

    (suvenira)                                                        300,00
kuna.

Članak 16.

Pravne jedinice i pogoni inozemnih pravnih i fizičkih osoba i poslovne
jedinice i pogoni domaćih pravnih i fizičkih osoba koje sjedište imaju izvan
Općine Pićan za svaku poslovnu jedinicu na području Općine Pićan plaćaju 500,00
kuna.

Članak 17.

Ako je na istom objektu istaknuto više tvrtki ili naziva iste pravne i
fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­­­nje plaća se samo jedan porez.

Članak 18.

Porez na tvrtku ili naziv ne plaćaju obveznici koji ne obav­­­ljaju
djelatnost, državni organi, jedinice lokalne i područne (re­gionalne)
samouprave, te javna poduzeća koja su u vlasništvu Općine Pićan.

Članak 19.

Porez na tvrtku ili naziv plaća se u roku od 15 dana od dana dostave
rješe­­­nja o razrezu toga poreza.

Članak 20.

Obveznik poreza na tvrtku ili naziv dužan je naziv tvrtke, promjenu
naziva tvrtke i svaku drugu promjenu što utječe na visinu poreza prijaviti
nadležnom gradske uprave za financijske poslove u roku 15 dana od upisa u re­gistar,
odnosno nastale promjene.

III. PROVEDBENE ODREDBE

Članak 21.

Općina Pićan poslove utvrđiva­­­nja, evidentira­­­nja, nadzora, naplate
i ovrhe radi naplate općinskih poreza propisanih ovom odlukom u cijelosti
prenosi na poreznu upravu.

Poreznoj upravi za obav­­­lja­­­nje poslova iz stavka 1. ovog članka
pripada naknada u iznosu 5% od ukupno naplaćenih prihoda.

Članak 22.

Porezna uprava je dužna do 10-tog u mjesecu za prethodni mjesec Općini
Pićan dostaviti izvješća o utvrđenim i naplaćenim porezima.

Članak 23.

Ovlašćuje se nadležno tijelo platnog prometa zaduženo za naplatu javnih
prihoda da naknadu poreznoj upravi obračuna i uplati u Državni proračun.

IV. ZAVRŠNE ODREDBE

Članak 24.

Stupa­­­njem na snagu ove odluke prestaje vrijediti Odluka o lokalnim
porezima Općine Pićan (»Službene novine Grada Labina i općina Kršan, Nedešćina,
Pićan i Raša« broj 1/94., 3/94.).

Članak 25.

Ova Odluka stupa na snagu osmog dana od dana objave u »Narodnim
novinama«, a primje­­­njuje se od 1. ve­­­ljače 2002. godine.

Ova Odluka objav­­­ljuje se u »Službenim novinama Općine Pićan«.

Klasa: 021-05/01-01/201
Urbroj: 2144/05-01-01-1
Pićan, 21. prosinca 2001.

Predsjednik
Općinskog vijeća
**Branko Ružić,** v. r.

Odluka, NN 3/2002-117